கேள்வி: திரைக்களஞ்சியம் (நூல்) - தொகுதிகளின் காலப்பகுதி குறித்து விரிவாக சொல்லுங்கள்.
பதில்: ஒவ்வொரு தொகுதி நூலும் ஒவ்வொரு பத்தாண்டுக் காலத்துக்குள் வெளிவந்த தமிழ் திரைப்படங்களின் விபரங்களைக் கொண்டுள்ளது. இதுவரையில் 1951 - 1960 மற்றும் 1961 - 1970 ஆகிய இரு தொகுதிகள் வெளிவந்துள்ளன. 2019 டிசம்பரில் 1971 - 1980 காலப்பகுதியை உள்ளடக்கிய மூன்றாவது தொகுப்பு வெளிவந்துள்ளது. இதில் 700 க்கு மேற்பட்ட திரைப்படங்களின் விவரங்கள் கொடுக்கப்பட்டுள்ளன.
கேள்வி: திரைக்களஞ்சியம் (நூல்) - ஆவண விபரம் பற்றி நீங்கள் என்ன அறிந்துள்ளீர்கள்?
பதில்: குறிப்பிட்ட பத்தாண்டு காலப் பகுதியில் வெளியான தமிழ்த் திரைப்படங்கள் ஆண்டு வாரியாகவும், ஒவ்வொரு ஆண்டில் வெளியான திரைப்படங்கள் தமிழ் எழுத்து அகர வரிசைப்படியும் பட்டியலிடப்பட்டுள்ளன. ஒவ்வொரு திரைப்படம் பற்றிய விபரப் பட்டியலில் * திரைப்படத்தின் பெயர் *அதனைத் தயாரித்த நிறுவனத்தின் பெயர் *நடிகர்கள் *நடிகைகள் *இயக்குநர் *தயாரிப்பாளர் *கதாசிரியர் *வசனகர்த்தா *இசையமைப்பாளர் *பாடலாசிரியர்கள் *பாடகர்கள் *பாடல்களின் தொடக்க வரி ஆகிய விவரங்கள் கொடுக்கப்பட்டுள்ளன.
கேள்வி: திரைக்களஞ்சியம் (நூல்) - அட்டவணைகள் பற்றி நீங்கள் என்ன அறிந்துள்ளீர்கள்?
பதில்: நூலின் இறுதிப் பகுதியில், வெளியான படங்களின் பட்டியல் ஆண்டு வாரியாகவும், அகரவரிசைப்படியும் தனித்தனியாக பட்டியலிடப்பட்டுள்ளன. மேலும், அந்தத் தொகுதியில் உள்ள திரைப்படங்களின் பாடல்கள் அனைத்தும் அகர வரிசைப்படி பட்டியலிடப்பட்டுள்ளன. இவற்றை இலகுவில் கண்டுகொள்ள வசதியாக அவை இடம்பெற்றுள்ள பக்க எண் கொடுக்கப்பட்டுள்ளது. கடைசிப் பக்கத்தில் நூலிலுள்ள தகவல்களுக்கு ஆதாரமாக இருந்த நூல்கள், நிறுவனங்கள், நபர்கள் பற்றிய விபரம் கொடுக்கப்பட்டுள்ளது.
கேள்வி: திரைக்களஞ்சியம் (நூல்) - தொகுப்பாசிரியர் பற்றி தகவல் சொல்.
பதில்: மூன்று தொகுதிகளிலுமுள்ள விபரங்களைத் திரட்டி நூல் வடிவாக்கியவர் கோ. நீலமேகம் (நீலமேகம் கோவிந்தசாமி).
கேள்வி: திரைக்களஞ்சியம் (நூல்) - வெளியீடு குறித்து விரிவாக சொல்லுங்கள்.
பதில்: இந்த மூன்று தொகுதிகளும் சென்னை 600108 இலுள்ள மணிவாசகர் பதிப்பகத்தால் வெளியிடப்பட்டுள்ளன. 1951 - 1960 காலப்பகுதிக்கான தொகுதி 1, 2014 ஆம் ஆண்டு டிசம்பர் திங்களிலும், 1961 - 1970 காலப்பகுதிக்கான தொகுதி 2, 2016 நவம்பர் திங்களிலும் வெளியிடப்பட்டுள்ளன. 1971 - 1980 காலப்பகுதிக்கான தொகுதி 2020 ஆம் ஆண்டு வெளியிடப்பட்டது.
கேள்வி: திரைக்களஞ்சியம் (நூல்) - சான்று பற்றி விளக்கவும்.
பதில்: *திரைக்களஞ்சியம் பாகம் - 1, மணிவாசகர் பதிப்பகம் சென்னை 108. *திரைக்களஞ்சியம் பாகம் - 2, மணிவாசகர் பதிப்பகம் சென்னை 108. *திரைக்களஞ்சியம் பாகம் - 3, மணிவாசகர் பதிப்பகம் சென்னை 108. பகுப்பு:தமிழ் நூல்கள் பகுப்பு:ஆவண நூல்கள்